TÖRVÉNYEINK TÖRTÉNETE AZ AUSZTRIAI HÁZ ALATT. 401 
másával bíróknak tudósitása mellett adjanak , és hogy ily parancsok , a tá- 
vullételnek és halálnak eseteit kivéve, azon birák által adassanak ki, kik- 
tól az előbbiek származtak. 
A 13-ik ágazat, mely határozza: hogy a szent székek az eltérítő 
birói parancsot a kereseti levél párjának átvétele, és az alperes arra tett 
feleseléseinek következésében hozott határozás után többé már elfogadni 
ne köteleztessenek. 
A 17-ik ágazat, melyben a király kéretik: miszerint kegyes hatá- 
rozatához képest a szomszéd tartományokbeli , főleg az ausztriai, styriai 
és morvai harmincadosoknak és vámosoknak meghagyni kegyeskedjék : 
hogy az urakat és nemeseket a tulajdon szükségökre, nem kereskedésre , 
kivitt termékektól vagy magok számára küldött élelmi szerektól fizetésre 
ne szorítsák. 
A 18-ik ágazat, melyben rendeltetik: hogy az auspici morva har- 
mincadszedő a rendeknek kérelméhez képest régi hatóságával éljen, t. i. 
a kiviteli cédulákat szedje össze, az elkobzandó árukra vigyázzon , a ke- 
reskedóknek viszálkodásait, maga mellé vevén jogtudós és más, dologhoz 
értő egyéneket, egyenlítse ki, és ha mely hátra maradott tartozások lenné- 
nek, azokat, a mint ez eddig szokásban volt, a fiscus részére szedje be. 
A 19-dik ágazat , melyben a király kéretik , miszerint azt megren- 
delni kegyeskedjék: hogy a horvátországi és slavóniai benszülötteknek a 
magyar koronának tulajdon határai között az ökörkereskedés , eltörültet- 
vén a styriai kamarának azt tilalmazó rendelete, szabad legyen. 
A 20. és 21-ik ágazat, melyek közől amabban a dézsmáról , s an- 
nak beszedéséről és behordásáról az 1613 : 4., 19., 1618 :45., 1622 : 70. és 
1625 :45-ik, emebben pedig a szabad királyi és bányavárosok jogainak és 
kiváltságainak sértetlen megtartásáról az 1618 :27., 1622:25. és 1625 : 
43-ik törvénycikkek megujíttatnak. 
A 25-dik ágazat, melyben a rendek sürgetik: hogy a bán hajdani 
hatóságának visszaállításáról a választási 7-dik föltétel az 1608 k. e. 11. , 
1609 : 27. és 1618:31-ik cikkekkel együtt tartassék meg, s a horvátországi 
és slavóniai rendek egyéb sérelmeiről hozott törvények, mennyire még 
meg nem történt volna, foganatba tétessenek, az ottani kicsapongó katonai 
főnökök rendbe szedessenek, és a vétkesek, megujíttatván az 1618 : 33. és 
1622 : 49-ik cikkek, büntettessenek meg. 
A 28-ik ágazat, melyben a bányavárosiaknak rendes biróságoktóli 
M. T. T. ÉVK. VIII. 2. 51 
